《**殺手47**》（***Hitman***）係一部2007年嘅動作驚悚電影，由Xavier Gens（英文：Xavier Gens）做導演，改編同名遊戲《刺客任務》系列（*Hitman*）。主演係添姆菲奧芬，佢扮演殺手47，故事集中講一個叫殺手47嘅職業殺手，佢俾簡稱為「組織」嘅組織基因改造成一位刺客。佢被卷入咗一場政治陰謀，發現自己俾國際刑警同埋俄羅斯調查局追捕。配角有Dougray Scott（英文：Dougray Scott）同埋奧嘉古莉寧高。套戲個評價唔好，但係票房成功。

因為套戲有好多負評，所以個續集喺製作期間取消咗，但係之後拍咗重啟版電影，叫《刺客特攻47》，由Rupert Friend（英文：Rupert Friend）扮演殺手47，喺2015年上畫。

劇情
--

喺一個戒備森嚴嘅設施裏面，有一班好後生嘅男仔剃光頭後，佢哋個腦後面俾人印咗條碼，然後接受武器、爆破、徒手格鬥、耐力同埋力量等方面嘅訓練，成為喺全球各地活動嘅職業殺手。喺依家，國際刑警組織特工Mike Whittier番到屋企，俾殺手47用槍指住。佢哋兩個人傾偈，講到殺手47做職業殺手嘅生涯，而殺手47係由一個叫「組織」嘅秘密組織培養同訓練出嚟嘅。

三個月前，殺手47完成咗襲擊尼日利亞軍閥Bwana Ovie嘅任務，佢夾硬向一個被俘虜嘅士兵食咗個塑膠炸藥，用個士兵當成人肉炸彈殺死咗Ovie。之後，組織處理人Diana Burnwood通知殺手47，佢要公開暗殺下一個目標：俄羅斯總統Mikhail Belicoff。佢成功一槍爆頭，完成咗任務，但係佢離開俄羅斯之前，佢個上司聯絡佢，講話暗殺失敗，而Belicoff無死到，令佢覺得有古怪。組織通知佢有個目擊證人Nika，命令佢要去殺死Nika，但係佢意識到Nika根本無見過佢，Nika唔係目擊證人，無向Nika開槍。相反，另一位殺手要暗殺殺手47，佢啱啱好避開咗，知道自己俾人陷害。

佢嘅僱主將佢嘅位置同埋身份發送咗畀聯邦安全局，但係Diana偷偷打電話畀殺手47，向佢通風報信，透露喺Belicoff親自下令襲擊。殺手47逃出酒店後，截住咗Belicoff嘅情婦Nika。佢審問Nika，發現Belicoff有一個替身，替身下令暗殺真正嘅Belicoff，要取代Belicoff嘅俄羅斯總統職位。組織希望喺新政府中得到影響力，於是命令殺手47殺害Nika，然後將佢抹殺，掩藏佢哋嘅行蹤。

Nika同殺手47想坐火車離開俄羅斯，俾組織嘅殺手追捕，殺手47同佢哋打番一場，之後打死咗佢哋。然後，Whittier親自逮捕殺手47，但係俾殺手47輕易制服。Nika勸殺手47放過Whittier，而Whittier被負責監督追捕行動嘅聯邦安全局官員Yuri Marklov以干擾行動為理由強制離開俄羅斯。殺手47聯絡佢嘅同伴、中央情報局（CIA）官員Carlton Smith，向Smith提出一個交易：殺手47會殺死Udre Belicoff（Mikhail嘅細路，有錢嘅軍火商同人口販子），以換取佢嘅幫助。Smith話畀殺手47聽，Udre一直同一個叫Price嘅德國槍手策劃啲詭計。

殺手47同Nika去到伊斯坦堡，殺手47嘅當地綁架咗Price，冒充Price去俱樂部同Udre見面，殺死埋Udre，迫Belicoff嘅替身參加Udre嘅公開葬禮。殺手47綁架Marklov，迫Marklov命令佢自己嘅特工破壞葬禮，分散啲人嘅注意力，而殺手47偽裝成士兵，對付替身嘅保鏢，再殺死替身，之後Whittier同國際刑警組織嘅後援嚟到，拘留殺手47。Smith兌現咗承諾，叫佢嘅特工攔截運送殺手47去機場嘅車隊，令到殺手可以逃走。

番到Whittier嘅屋企，殺手47建議Whittier照佢嘅計劃行事：通知警方Whittier殺咗（假嘅）殺手47，暗示Whittier聽如果拒絕建議嘅話就會俾人殺死，然後殺手47就離開間屋企。鏡頭睇到Nika攞住一封信，裏面有Nika一直好想要嘅葡萄園地契。殺手47透過狙擊槍嘅瞄準鏡好遠咁望着Nika。殺手47睇到腳下訓咗另一個殺手嘅屍體，警告過屍體（指「組織」）唔好搞Nika，然後殺手47就走開咗。

演員
--

* 添姆菲奧芬 飾演 殺手47
* Dougray Scott（英文：Dougray Scott） 飾演 Mike Whittier
* Robert Knepper（英文：Robert Knepper） 飾演 Yuri Marklov
* 奧嘉古莉寧高 飾演 Nika Boronina
* Ulrich Thomsen（英文：Ulrich Thomsen） 飾演 Mikhail Belicoff同埋Belicoff嘅替身
* Henry Ian Cusick（英文：Henry Ian Cusick） 飾演 Udre Belicoff
* Michael Offei（英文：Michael Offei） 飾演 Jenkins
* James Faulkner（英文：James Faulkner (actor)） 飾演 Carlton Smith
* Eriq Ebouaney（英文：Eriq Ebouaney） 飾演 Bwana Ovie
* Émil Abossolo-Mbo（英文：Émil Abossolo-Mbo） 飾演 General Ajunwa
* Lisa Jacobs 飾演 Diana Burnwood
* Sabine Crossen（英文：Sabine Crossen） 飾演 June
* Susan White 飾演 Mia
* Assen Blatechki（英文：Assen Blatechki） 飾演 聯邦安全局（英文：Federal Security Service）嘅司機
* Vladimir Kolev（英文：Vladimir Kolev） 飾演 HRT Guy

製作
--

### 開發

2003年2月，《刺客任務》嘅製作商Eidos同埋IO Interactive（英文：IO Interactive），同荷里活製作公司談判，將遊戲拍成電影。二十世紀霍士得到個版權，請咗編劇家Skip Woods（英文：Skip Woods）寫劇本，演員雲迪素做監製同做主角。

### 選角

2006年12月，雲迪素唔再做主角。2007年1月，導演Xavier Gens（英文：Xavier Gens）揀咗添姆菲奧芬做主角。3月，揀咗演員Dougray Scott（英文：Dougray Scott）做殺手47嘅對手，奧嘉古莉寧高、Robert Knepper（英文：Robert Knepper）、Ulrich Thomsen（英文：Ulrich Thomsen）同Michael Offei（英文：Michael Offei）都加入咗卡司陣容。

### 拍攝

主要拍攝喺2007年3月27號嘅嗰一個星期，喺保加利亞嘅索菲亞開始，持續咗12個星期。第二攝製組喺倫敦、伊斯坦堡、聖彼得堡同好望角鎮拍片。

套戲嘅上畫時間推遲咗幾個月，因為要重拍一啲場景。有啲場景包括四個刺客喺火車車廂裏面用劍打交，取代咗原本殺手47只係同一個刺客喺火車月台打交嘅鏡頭。套戲上畫前有報道證實，唔單只係重拍，而且霍士公司炒咗Xavier Gens，唔接受佢嘅最終剪接版。喺呢段期間，請咗Nicolas de Toth幫手剪接同剪走一啲元素。

套戲為咗慳錢，就將電視劇《末世黑天使（英文：Dark Angel (American TV series)）》開場嘅鏡頭放入去呢套戲，改咗殺手47嘅起源，而部電視劇都係由霍士公司擁有。

奧嘉古莉寧高講話佢唔會用替身嚟拍性愛場面。

重啟版電影
-----

內文：刺客特攻47
二十世紀霍士請咗編劇Kyle Ward幫《殺手47》嘅續集寫劇本。Adrian Askarieh、Daniel Alter同Charles Gordon（英文：Charles Gordon (producer)）會再做監製。有報道話喺2011年10月過身嘅美國演員David Hess（英文：David Hess）會扮演一個未有名嘅角色。Daniel Benmayor已經簽約執導續集。添姆菲奧芬喺Nerdist（英文：ID10T with Chris Hardwick） Podcast講過，佢對拍續集無興趣，佢拍呢套戲係因為佢嘅劇集《無法無天（英文：Deadwood (TV series)）》俾人取消咗，佢要賺錢去買間新屋企。

2013年2月5號，有報道話會重啟電影，片名叫《刺客特攻47》，會由保羅獲加做殺手47，但係佢喺2013年11月30號過咗身。廣告導演Aleksander Bach（英文：Aleksander Bach）第一次拍《刺客特攻47》，Skip Woods（英文：Skip Woods）同埋Mike Finch寫劇本。拍攝預計喺2013年夏季喺柏林同星加坡進行。2014年1月9號，演員Rupert Friend（英文：Rupert Friend）取代咗保羅獲加嘅角色。2014年1月31號，演員沙查昆圖飾演一個未有名嘅角色。2014年2月6號，女演員Hannah Ware（英文：Hannah Ware）俾人揀咗做女主角。2014年2月19號，開始拍片，Rupert Friend扮演殺手47。

參考
--

1. ↑  "FILMING STARTS ON EIDOS MOVIE" (英文). Instock. 2007-04-05. 原著喺2007-09-29歸檔. 喺2022-10-08搵到.
2. ↑  "Hitman is Underway" (英文). ComingSoon.net. 2007-04-24.
3. ↑  Todd Brown (2007-10-09). "Fox Yanks HIT MAN From Director Xavier Gens" (英文). 歸檔時間2008-01-21. 喺2022-10-08搵到.`{{cite web}}`: CS1 maint: bot: original URL status unknown (link)
4. ↑  Richard Cobbett (2012-07-21). "Saturday Crapshoot: Hitman: The Movie" (英文). PC Gamer. 歸檔時間2014-10-10. 喺2022-10-08搵到.`{{cite web}}`: CS1 maint: bot: original URL status unknown (link)
5. ↑  "Olga Kurylenko loves stripping off" (英文). welt.de. 2008-10-24.